title: Odluka Vijeća 2014/125/ZSVP od 10. ožujka 2014. o izmjeni Odluke 2013/798/ZVSP o mjerama ograničavanja protiv Srednjoafričke Republike

text:
               11.3.2014

               HR

               Službeni list Europske unije

               L 70/22

      ODLUKA VIJEĆA 2014/125/ZSVP
   od 10. ožujka 2014.
   o izmjeni Odluke 2013/798/ZVSP o mjerama ograničavanja protiv Srednjoafričke Republike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 23. prosinca 2013. donijelo Odluku Vijeća 2013/798/ZVSP o mjerama ograničavanja protiv Srednjoafričke Republike (SAR) (1).

               (2)

               28. siječnja 2014. Vijeće sigurnosti Ujedinjenih naroda usvojilo je Rezoluciju 2134 (2014).

               (3)

               Rezolucijom Vijeća sigurnosti Ujedinjenih naroda (RVSUN) 2134 (2014) zahtijeva se poduzimanje mjera za primjenu ograničenja putovanja te za zamrzavanje sredstava i imovine osoba ili subjekata koje označuje Odbor osnovan u skladu sa stavkom 57. RVSUN-a 2127 (2013), u skladu s kriterijima navedenima u RVSUN-u 2134 (2014).

               (4)

               RVSUN-om 2134 (2014) također se ponovno potvrđuje i produljuje embargo na oružje uspostavljen RVSUN-om 2127 (2013). RVSUN-om 2134 (2014) nadalje se određuje da se embargo na oružje ne primjenjuje na isporuke namijenjene isključivo potpori operaciji Europske unije u SAR-u (EUFOR RCA) ili korištenju od strane te operacije.

               (5)

               Nadalje, potrebno je izmijeniti opseg odstupanja u vezi s prodajom, isporukom, prijenosom ili izvozom oružja i srodnog materijala namijenjenog isključivo potpori Misiji za jačanje mira u Srednjoafričkoj Republici (MICOPAX), Misiji međunarodne potpore u Srednjoafričkoj Republici koju predvodi Afrika (MISCA), Uredu za potporu izgradnje mira Ujedinjenih naroda u Srednjoafričkoj republici (BINUCA) i njezinoj jedinici za zaštitu, regionalnoj jedinici za posebne namjene Afričke unije (AU-RTF), francuskim snagama raspoređenima u SAR-u i EUFOR RCA-u, ili korištenju od strane njih, kako bi se uključilo pružanje tehničke i financijske pomoći.

               (6)

               Za provedbu određenih mjera potrebno je daljnje djelovanje Unije.

               (7)

               Odluku 2013/798/ZVSP stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2013/798/ZVSP mijenja se kako slijedi:

               (1)

               u članku 2. stavku 1. točka (a) zamjenjuje se sljedećim:

                           „(a)

                           prodaju, isporuku, prijenos ili izvoz oružja i srodnog materijala i pružanje srodne tehničke pomoći ili financiranja i financijske pomoći namijenjene isključivo za potporu Misiji za jačanje mira u Srednjoafričkoj Republici (MICOPAX), Misiji međunarodne potpore u Srednjoafričkoj Republici koju predvodi Afrika (MISCA), Uredu za potporu izgradnje mira Ujedinjenih naroda u Srednjoafričkoj republici (BINUCA) i njezinoj jedinici za zaštitu, regionalnoj jedinici za posebne namjene Afričke unije (AU-RTF), francuskim snagama raspoređenima u SAR-u i operaciji Europske unije u SAR-u (EUFOR RCA), ili za korištenje od strane njih.”.

               (2)

               umeću se sljedeći članci:
               „Članak 2.a
               1.   Države članice donose potrebne mjere za sprječavanje ulaska na svoja državna područja ili provoza preko tih područja osobama koje je Odbor osnovan u skladu sa stavkom 57. RVSUN-a 2127 (2013) (‚Odbor’) označio kao osobe koje sudjeluju u ili pružaju potporu radnjama koje podrivaju mir, stabilnost ili sigurnost SAR-a, uključujući radnje koje ugrožavaju ili krše prijelazne sporazume, ili koje ugrožavaju ili ometaju proces političke tranzicije, uključujući tranziciju prema slobodnim i poštenim demokratskim izborima, ili koje potiču na nasilje, uključujući osobe:

                           (a)

                           koje djeluju kršeći embargo na oružje uspostavljen u stavku 54. RVSUN-a 2127 (2013) i članku 1. ove odluke, ili koje su izravno ili neizravno opskrbljivale, prodavale ili prenosile naoružanim skupinama ili kriminalnim mrežama u SAR-u, ili su bile primatelji oružja ili bilo kojeg srodnog materijala, ili bilo kojih tehničkih savjeta, obuke, ili pomoći, uključujući financiranje ili pružanje financijske pomoći, u vezi s nasilnim aktivnostima naoružanih skupina ili kriminalnih mreža u SAR-u;

                           (b)

                           koje su uključene u planiranje, usmjeravanje ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, kad je primjenjivo, ili koje predstavljaju zlouporabe ili povrede ljudskih prava, u SAR-u, uključujući radnje koje uključuju seksualno nasilje, napade na civile, napade na etničkoj i religijskoj osnovi, napade na škole i bolnice, otmicu i prisilno iseljavanje;

                           (c)

                           koje regrutiraju ili koriste djecu u oružanom sukobu u SAR-u, pri tom kršeći mjerodavno međunarodno pravo;

                           (d)

                           koje pružaju potporu naoružanim skupinama i kriminalnim mrežama putem nezakonitog iskorištavanja prirodnih resursa, uključujući dijamante i divlje biljne i životinjske vrste i njihove proizvode, u SAR-u;

                           (e)

                           koje sprječavaju isporuku humanitarne pomoći SAR-u, ili pristup, ili distribuciju humanitarne pomoći u SAR-u;

                           (f)

                           koje sudjeluju u planiranju, usmjeravanju, sponzoriranju, ili izvođenju napada na misije UN-a ili prisutne međunarodne sigurnosne organizacije, uključujući BINUCA-u, MISCA-u, operaciju Europske unije (EUFOR RCA) i ostale snage koje im pružaju potporu;

                           (g)

                           koje su vođe subjekta koji je označio Odbor, ili su pružale potporu tom subjektu, ili su djelovale u njegovo ime, za njegov račun ili prema njegovim uputama;

                     kako su navedene u Prilogu ovoj Odluci.
               2.   Stavak 1. ne obvezuje državu članicu da odbije ulazak vlastitim državljanima na svoje državno područje.
               3.   Stavak 1. ne primjenjuje se kada su ulazak ili provoz potrebni radi sudskog postupka.
               4.   Stavak 1. ne primjenjuje se kada Odbor odluči, posebno za svaki slučaj:

                           (a)

                           da je putovanje opravdano na temelju humanitarne potrebe, uključujući vjerske obveze;

                           (b)

                           da bi izuzeće promicalo ciljeve mira i nacionalnog pomirenja u SAR-u i regionalnu stabilnost.

                     5.   U slučajevima kada, u skladu sa stavkom 3. ili 4., država članica odobri ulazak na svoje državno područje, ili provoz preko njega osobi navedenoj u Prilogu, odobrenje je ograničeno na svrhu za koju je izdano i na osobu na koju se odnosi.
               Članak 2.b
               1.   Sva sredstva i gospodarski resursi u vlasništvu ili pod kontrolom, izravnom ili neizravnom, osoba ili subjekata koje je Odbor označio kao osobe ili subjekte koji sudjeluju u ili pružaju potporu radnjama koje podrivaju mir, stabilnost ili sigurnost SAR-a, uključujući radnje koje ugrožavaju ili krše prijelazne sporazume, ili koje ugrožavaju ili ometaju proces političke tranzicije, uključujući tranziciju prema slobodnim i demokratskim izborima, ili koje potiču na nasilje, uključujući osobe i subjekte:

                           (a)

                           koji djeluju kršeći embargo na oružje uspostavljen u stavku 54. RVSUN-a 2127 (2013) i u članku 1. ove Odluke, ili koji su izravno ili neizravno opskrbljivali, prodavali ili prenosili naoružanim skupinama ili kriminalnim mrežama u SAR-u, ili su bili primatelji oružja ili bilo kojeg srodnog materijala, ili bilo kojih tehničkih savjeta, obuke, ili pomoći, uključujući financiranje ili pružanje financijske pomoći u vezi s nasilnim aktivnostima naoružanih skupina ili kriminalnih mreža u SAR-u;

                           (b)

                           koji su uključeni u planiranje, usmjeravanje ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, kad je primjenjivo, ili koje predstavljaju zlouporabe ili povrede ljudskih prava u SAR-u, uključujući radnje koje uključuju seksualno nasilje, napade na civile, napade na etničkoj i religijskoj osnovi, napade na škole i bolnice, otmicu i prisilno iseljavanje;

                           (c)

                           koji regrutiraju ili koriste djecu u oružanom sukobu u SAR-u, pri tom kršeći mjerodavno međunarodno pravo;

                           (d)

                           koji pružaju potporu naoružanim skupinama i kriminalnim mrežama putem nezakonitog iskorištavanja prirodnih resursa, uključujući dijamante i divlje biljne i životinjske vrste i njihove proizvode, u SAR-u;

                           (e)

                           koji sprječavaju isporuku humanitarne pomoći SAR-u, ili pristup, ili distribuciju humanitarne pomoći u SAR-u;

                           (f)

                           koji sudjeluju u planiranju, usmjeravanju, sponzoriranju, ili izvođenju napada na misije UN-a ili prisutne međunarodne sigurnosne organizacije, uključujući BINUCA-u, MISCA-u, operaciju Europske unije (EUFOR RCA) i ostale snage koje im pružaju potporu;

                           (g)

                           koji su vođe subjekta koji je označio Odbor, ili su pružali potporu tom subjektu, ili su djelovali u njegovo ime, za njegov račun ili prema njegovim uputama;

                     ili osobe ili subjekte koji djeluju u njihovo ime ili prema njihovim uputama ili subjekte koji su u njihovu vlasništvu ili pod njihovom kontrolom, zamrzavaju se.
               Popis osoba i subjekata iz ovog stavka naveden je u Prilogu ovoj Odluci.
               2.   Nikakva sredstva, financijska imovina ili gospodarski resursi ne smiju se učiniti dostupnima, izravno ili neizravno, nijednoj osobi ili subjektu iz stavka 1. niti u njihovu korist.
               3.   Država članica može dopustiti izuzeća od mjera iz stavaka 1. i 2. u pogledu sredstava i gospodarskih resursa koji su:

                           (a)

                           potrebni za osnovne troškove, uključujući plaćanja za hranu, najamninu ili hipoteke, lijekove i liječenje, poreze, premije osiguranja i režije;

                           (b)

                           namijenjeni isključivo plaćanju opravdanih honorara i povrata sredstava za troškove povezane s pružanjem pravnih usluga;

                           (c)

                           namijenjeni isključivo za plaćanje pristojbi i uslužnih troškova za redovno posjedovanje ili vođenje zamrznutih sredstava, druge financijske imovine i gospodarskih resursa;

                     nakon što dotična država članica obavijesti Odbor o namjeri da odobri, prema potrebi, pristup takvim sredstvima i gospodarskim resursima te ako Odbor ne donese negativnu odluku u roku od pet radnih dana od te obavijesti.
               4.   Država članica također može dopustiti izuzeća od mjera iz stavaka 1. i 2. u pogledu sredstava i gospodarskih resursa koji su:

                           (a)

                           potrebni za izvanredne troškove, nakon što dotična država članica obavijesti Odbor te nakon odobrenja Odbora;

                           (b)

                           predmet sudske, upravne ili arbitražne izvršive odluke ili presude, u kojem se slučaju sredstva i gospodarski resursi mogu koristiti za izvršavanje zahtjeva iz te izvršive odluke ili presude, pod uvjetom da su izvršiva odluka ili presuda nastale prije 28. siječnja 2014. te da nisu u korist osobe ili subjekta iz ovog članka, a nakon što dotična država članica obavijesti Odbor.

                     5.   Stavkom 1. ne sprečava se da označena osoba ili subjekt izvrši dospjelo plaćanje na temelju ugovora sklopljenog prije uvrštavanja te osobe ili subjekta na popis, pod uvjetom da je dotična država članica utvrdila da plaćanje ne prima, izravno ni neizravno, osoba ili subjekt iz stavka 1. te nakon što dotična država članica obavijesti Odbor o namjeri izvršavanja ili primanja takvih plaćanja ili, prema potrebi, odobravanja odmrzavanja sredstava ili gospodarskih resursa u tu svrhu, 10 radnih dana prije takvog odobrenja.
               6.   Stavak 2. ne primjenjuje se na priljev na zamrznute račune na ime:

                           (a)

                           kamata ili drugih prihoda na tim računima; ili

                           (b)

                           dospjelih plaćanja na temelju ugovora, sporazuma ili obveza sklopljenih ili nastalih prije datuma kada su ti računi postali podložni mjerama ograničavanja u okviru ove Odluke;

                     pod uvjetom da se za sve takve kamate, druge prihode i plaćanja i nadalje primjenjuje stavak 1.
               Članak 2.c
               Vijeće sastavlja popis u Prilogu i mijenja ga u skladu s odlukama Vijeća sigurnosti Ujedinjenih naroda ili Odbora.
               Članak 2.d
               1.   Kada Vijeće sigurnosti Ujedinjenih naroda ili Odbor označi osobu ili subjekt, Vijeće uvrštava tu osobu ili subjekt u Prilog. Vijeće o svojoj odluci, uključujući razloge za uvrštavanje te osobe ili subjekta na popis, obavješćuje dotičnu osobu ili subjekt, bilo izravno, ako je adresa poznata, ili objavom obavijesti, time dajući toj osobi ili subjektu mogućnost podnošenja primjedbi.
               2.   Ako su primjedbe podnesene ili je dostavljen važan novi dokaz, Vijeće preispituje svoju odluku i na odgovarajući način obavješćuje dotičnu osobu ili subjekt.
               Članak 2.e
               1.   Prilog sadrži razloge uvrštavanja osoba i subjekata na popis, kako ih je navelo Vijeće sigurnosti Ujedinjenih naroda ili Odbor.
               2.   Ako su dostupni, Prilog također sadrži podatke koje dostavlja Vijeće sigurnosti Ujedinjenih naroda ili Odbor, a koji su potrebni za utvrđivanje identiteta dotičnih osoba ili subjekata. Kad je riječ o osobama, takvi podaci mogu uključivati imena, uključujući lažna imena, datum i mjesto rođenja, državljanstvo, broj putovnice i osobne iskaznice, spol, adresu i funkciju ili profesiju. Kad je riječ o subjektima, takvi podaci mogu uključivati nazive, mjesto i datum registracije, broj registracije i mjesto poslovanja. Prilog također sadrži datum označivanja od strane Vijeća sigurnosti Ujedinjenih naroda ili Odbora.”.

               (3)

               Dodaje se Prilog naveden u Prilogu ovoj Odluci.

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 10. ožujka 2014.

            Za Vijeće

            Predsjednik

         G. VROUTSIS

      (1)  Odluka Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike (SL L 352, 24.12.2013., str. 51.).

      PRILOG

            „PRILOG

               Popis osoba iz članka 2.a te osoba i subjekata iz članka 2.b

                        A.

                        Osobe

                        B.

                        Subjekti”.


title: 2014/360/EU: Odluka Europske središnje banke od 14. travnja 2014. o osnivanju Administrativnog odbora za preispitivanja i njegovih pravila postupanja (ESB/2014/16)

text:
               14.6.2014

               HR

               Službeni list Europske unije

               L 175/47

         ODLUKA EUROPSKE SREDIŠNJE BANKE
   od 14. travnja 2014.
   o osnivanju Administrativnog odbora za preispitivanja i njegovih pravila postupanja

      (ESB/2014/16)

      (2014/360/EU)

   UPRAVNO VIJEĆE EUROPSKE SREDIŠNJE BANKE,
   uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 24.,
   budući da:

               (1)

               Sukladno članku 24. stavku 1. Uredbe (EU) br. 1024/2013, Administrativni odbor za preispitivanja provodi interno administrativno preispitivanje odluka koje ESB donosi obavljajući ovlasti koje mu dodjeljuje Uredba (EU) br. 1024/2013 nakon zahtjeva za preispitivanje podnesenog u skladu s člankom 24. stavkom 5.

               (2)

               Sukladno članku 24. stavku 10. Uredbe (EU) br. 1024/2013, ESB će donijeti pravila postupanja Administrativnog odbora za preispitivanja, koja se objavljuju.

               (3)

               Sukladno članku 24. stavku 11. Uredbe (EU) 1024/2013, osnivanje Administrativnog odbora za preispitivanja ne dovodi u pitanje pravo pokretanje postupka pred Sudom Europske unije u skladu s Ugovorima.

               (4)

               Preispitivanje od strane Administrativnog odbora za preispitivanja je neobavezno preispitivanje za osobe kojima je upućena odluka ESB-a sukladno Uredbi (EU) br. 1024/2013, ili za koje je takva odluka od izravne ili pojedinačne važnosti, prije pokretanja postupka pred Sudom.

         DONIJELO JE OVU ODLUKU:
   UVODNO POGLAVLJE
   Članak 1.
   Dopunska narav odluke
   Ova odluka nadopunjuje Poslovnik Europske središnje banke. Izrazi korišteni u ovoj uredbi imaju isto značenje kao izrazi određeni u Poslovniku Europske središnje banke.
   POGLAVLJE I.

      ADMINISTRATIVNI ODBOR ZA PREISPITIVANJA

   Članak 2.
   Osnivanje
   Ovom se odlukom osniva Administrativni odbor za preispitivanja (dalje u tekstu: „Administrativni odbor”).
   Članak 3.
   Sastav
   1.   Administrativni odbor za preispitivanja sastoji se od pet članova koje zamjenjuju dva zamjenika pod uvjetima utvrđenim u stavku 3.
   2.   Članovi Administrativnog odbora i dva zamjenika su pojedinci visokog ugleda koji su državljani država članica s dokazanim relevantnim znanjem i stručnim iskustvom, uključujući iskustvo u nadzoru, na dovoljno visokoj razini u području bankarstva ili drugih financijskih usluga. Ne smiju biti dio postojećeg osoblja ESB-a, niti postojećeg osoblja nadležnih tijela ili drugih nacionalnih institucija, tijela, ureda i agencija ili postojećeg osoblja institucija, tijela, ureda i agencija Unije (EU) koji su uključeni u zadaće koje provodi ESB u skladu s Uredbom (EU) br. 1024/2013.
   3.   Dva će zamjenika privremeno zamijeniti članove Administrativnog odbora u slučaju njihove privremene nesposobnosti, njihove smrti, ostavke ili razrješenja s dužnosti, ili ako u okviru pojedinog zahtjeva za preispitivanje postoje opravdani razlozi za ozbiljnu zabrinutost u vezi postojanja sukoba interesa. Sukob interesa postoji kada članovi Administrativnog odbora imaju privatni ili osobni interes koji može utjecati, ili se može činiti da utječe, na nepristrano i objektivno obavljanje njihovih dužnosti.
   Članak 4.
   Imenovanje
   1.   Upravno vijeće imenuje članove Administrativnog odbora i dva zamjenika te osigurava, u najvećoj mogućoj mjeri, odgovarajuću geografsku i spolnu ravnotežu u državama članicama.
   2.   Nakon objave javnog poziva za iskaz interesa objavljenog u Službenom listu Europske unije, Izvršni odbor nakon savjetovanja s Nadzornim odborom, dostavlja Upravnom vijeću prijedlog imenovanja za članove Administrativnog odbora i za dva zamjenika, najkasnije mjesec dana prije početka sastanka Upravnog vijeća na kojem se donosi odluka o imenovanju.
   3.   Mandat potpredsjednika Administrativnog i dvaju zamjenika traje pet godina i može se obnoviti jedanput.
   4.   Članovi Administrativnog odbora i dva zamjenika djelovat će neovisno i u javnom interesu. Ne moraju se pridržavati nikakvih uputa i moraju dati javnu izjavu o obvezama i interesima navodeći svaki izravni ili neizravni interes koji bi se mogao smatrati štetnim za njihovu neovisnost ili nepostojanje takvog interesa.
   5.   Upravno vijeće utvrđuje uvjete za imenovanje članova Administrativnog odbora i dva zamjenika.
   Članak 5.
   Predsjednik i potpredsjednik
   1.   Administrativni odbor imenuje svog predsjednika i potpredsjednika.
   2.   Predsjednik osigurava funkcioniranje Administrativnog odbora, učinkovitu provjeru preispitivanja i pridržavanje Pravila postupanja.
   3.   Potpredsjednik pruža pomoć predsjedniku u obavljanju njegovih zadaća i zauzima njegovo mjesto kada je predsjednik spriječen djelovati, ili na zahtjev predsjednika kako bi se osiguralo funkcioniranje Administrativnog odbora.
   Članak 6.
   Tajnik Administrativnog odbora
   1.   Tajnik Nadzornog odbora djeluje kao tajnik Administrativnog odbora (dalje u tekstu: „tajnik”).
   2.   Tajnik je odgovoran za pripremu učinkovitog razmatranja preispitivanja, za organiziranje prethodnih saslušanja i saslušanja Administrativnog odbora, za sastavljanje odgovarajućih zapisnika, održavanje registra preispitivanja, te općenito za pružanje pomoći u odnosu na preispitivanja.
   3.   ESB pruža Administrativnom odboru odgovarajuću podršku, uključujuću pravno stručno znanje radi pružanja pomoći kod ocjene izvršavanja ovlasti ESB-a sukladno Uredbi (EU) br. 1024/2013.
   POGLAVLJE II.

      ZAHTJEV ZA PREISPITIVANJE

   Članak 7.
   Obavijest o preispitivanju
   1.   Svaka fizička ili pravna osoba kojoj je upućena odluka ESB-a sukladno Uredbi (EU) br. 1024/2013, ili za koju je takva odluka od izravne ili pojedinačne važnosti, koja želi podnijeti zahtjev za interno administrativno preispitivanje (dalje u tekstu: „podnositelj zahtjeva”), učinit će to podnošenjem pisane obavijesti o preispitivanju tajniku, pritom označavajući spornu odluku. Obavijest o preispitivanju dostavlja se na jednom od službenih jezika Unije.
   2.   Tajnik bez odgode potvrđuje primitak obavijesti o preispitivanju podnositelju zahtjeva.
   3.   Obavijest o preispitivanju podnosi se u roku od mjesec dana od priopćavanja odluke podnositelju zahtjeva ili, ako takve obavijesti nema, u roku od mjesec dana od dana kada je podnositelj zahtjeva saznao za tu odluku.
   4.   Sporna odluka prilaže se obavijesti o preispitivanju, koja: navodi (a) osnovu na kojoj je utemeljena; (b) ako je zahtjev podnesen za preispitivanje koje ima suspenzivni učinak, navodi se osnovu takvog zahtjeva; (c) prilažu joj se primjerci svih dokumenata na koje se zahtjev poziva; i (d) ako obavijest o preispitivanju sadrži više od 10 stranica, mora sadržavati sažetak točaka od (a) do (c).
   5.   U obavijesti o preispitivanju jasno su navedeni potpuni podaci za kontakt, tako da tajnik može slati obavijesti podnositelju zahtjeva ili, ovisno o slučaju, njegovu predstavniku. Tajnik će bez odgode poslati podnositelju zahtjeva potvrdu o primitku obavijesti o preispitivanju, navodeći je li obavijest o preispitivanju potpuna.
   6.   Podnositelj zahtjeva može u svako doba povući obavijest o preispitivanju, dostavom obavijesti o povlačenju tajniku.
   7.   Nakon što se obavijest o preispitivanju, zajedno s priloženim dokumentima, podnese tajniku, dostavlja se interno, bez odgode, a kako bi se omogućilo ESB-u da bude zastupan u postupku.
   Članak 8.
   Izvjestitelj
   Po primitku obavijesti o preispitivanju Predsjednik imenuje izvjestitelja za preispitivanje između članova Administrativnog odbora, uključujući predsjednika. Prilikom imenovanje izvjestitelja, predsjednik uzima u obzir posebno stručno znanje svakog člana Administrativnog odbora.
   Članak 9.
   Suspenzivni učinak
   1.   Podnošenje obavijesti o preispitivanju nema suspenzivni učinak na primjenu sporne odluke, sukladno stavku 2.
   2.   Neovisno o stavku 1., Upravno vijeće na prijedlog Administrativnog odbora može odlučiti odgoditi primjenu sporne odluke, pod uvjetom da je zahtjev za preispitivanje dopušten i pod uvjetom da nije očito neosnovan, te pod uvjetom da smatra kako bi neposredna primjena sporne odluke mogla uzrokovati nenadoknadivu štetu. Upravno vijeće prema potrebi donosi odluku o odgodi primjene sporne odluke nakon razmatranja mišljenja Nadzornog odbora.
   3.   Postupci utvrđeni u ovim Pravilima postupanja, uključujući i one određene u člancima 12. i 14. u odnosu na upute i saslušanja, primjenjuju se ovisno o potrebi za utvrđivanje bilo kakvih pitanja vezanih za odgodu.
   POGLAVLJE III.

      PREISPITIVANJE

   Članak 10.
   Opseg preispitivanja Administrativnog odbora
   1.   Sukladno članku 24. stavku 1. Uredbe (EU) br. 1024/2013, opseg internog administrativnog preispitivanja obuhvaća postupovnu i materijalnu usklađenost odgovarajuće odluke s Uredbom (EU) br. 1024/2013.
   2.   Preispitivanje Administrativnog odbora ograničeno je na ispitivanje osnove na koju se podnositelj zahtjeva poziva, kao što je navedeno u obavijesti o preispitivanju.
   Članak 11.
   Dopuštenost zahtjeva za preispitivanje
   1.   Administrativni odbor određuje je li zahtjev za preispitivanje dopušten, odnosno u kojoj je mjeri dopušten, prije ispitivanja njegove pravne osnovanosti. Ako Administrativni odbor smatra da zahtjev za preispitivanje nije osnovan, bilo u cijelosti ili djelomično, ova se procjena bilježi u mišljenju Administrativnog odbora, sukladno članku 17.
   2.   Obavijest o preispitivanju podnesena u odnosu na novu odluku Upravnog vijeća, kako je navedeno u članku 24. stavku 7. Uredbe (EU) br. 1024/2013, nije dopuštena.
   Članak 12.
   Upute
   Predsjednik može u ime Administrativnog odbora davati upute za učinkovito provođenje preispitivanja, uključujući upute za dostavu dokumenata ili davanje informacija. Tajnik šalje te upute odgovarajućim strankama. Predsjednik se može u tu svrhu savjetovati s drugim članovima.
   Članak 13.
   Nepostupanje prema uputama
   1.   U slučaju kada podnositelj zahtjeva bez opravdanog razloga nije postupio po uputi Administrativnog odbora ili odredbi ovih Pravila postupanja, Administrativni odbor može mu naložiti da plati sve troškove postupaka koji proizlaze iz zakašnjenja.
   2.   Prije izdavanja naloga sukladno stavku 1., Administrativni odbor obavještava podnositelja zahtjeva o mogućnosti podnošenja prigovora protiv izdavanja takvog naloga.
   Članak 14.
   Saslušanje
   1.   Administrativni odbor može zakazati usmeno saslušanje kada to smatra potrebnim za pravednu ocjenu preispitivanja. Od podnositelja zahtjeva i ESB-a zahtijeva se davanje usmenih izjava na takvom saslušanju.
   2.   Predsjednik daje upute u odnosu na redoslijed, oblik i datum rasprave.
   3.   Saslušanje se održava u prostorijama ESB-a. Tajnik prisustvuje raspravi. Saslušanju ne mogu prisustvovati treće osobe.
   4.   U iznimnim slučajevima, predsjednik može odgoditi raspravu za zahtjev podnositelja zahtjeva ili ESB-a, ili na vlastitu inicijativu.
   5.   Kada je stranka obaviještena o usmenom saslušanju a ne pristupi mu, Administrativni odbor može nastaviti sa saslušanjem u njezinoj odsutnosti.
   Članak 15.
   Dokazi
   1.   Podnositelj zahtjeva može zahtijevati dopuštenje Administrativnog odbora za izvođenje dokaza u obliku pisane izjave svjedoka ili vještaka.
   2.   Podnositelj zahtjeva može zahtijevati dopuštenje Administrativnog odbora za pozivanje svjedoka ili vještaka koji je dao pisanu izjavu, radi davanja usmenog iskaza na saslušanju. ESB može također zahtijevati dopuštenje Administrativnog odbora za pozivanje svjedoka ili vještaka radi davanja usmenog iskaza na saslušanju.
   3.   Dopuštenje se jedino može dati ako Administrativni odbor to smatra potrebnim za pravedne ocjene preispitivanja.
   4.   Administrativni odbor ispituje svjedoke ili vještake. Takvi se dokazi provode unutar dopuštenog vremena. Podnositelj zahtjeva ima pravo unakrsno ispitivati svjedoke ili vještake koje je pozvao ESB, kada je to potrebno radi pravedne ocjene preispitivanja.
   POGLAVLJE IV.

      POSTUPAK ODLUČIVANJA

   Članak 16.
   Mišljenje o preispitivanju
   1.   Administrativni odbor će u roku primjerenom žurnosti predmeta, a najkasnije u roku od dva mjeseca od dana primitka obavijesti o preispitivanju, donijeti mišljenje o preispitivanju.
   2.   Mišljenjem se predlaže je li potrebno ukinuti prvotnu odluku, zamijeniti je drugom odlukom jednakog sadržaja ili je zamijeniti izmijenjenom odlukom. U potonjem slučaju mišljenje sadrži prijedloge o potrebnim izmjenama.
   3.   Mišljenje se donosi većinom od najmanje tri člana Administrativnog odbora.
   4.   Mišljenje se donosi u pisanom obliku i sadrži obrazloženje te se dostavlja Nadzornom odboru bez odgode.
   5.   Mišljenje nije obvezujuće za Nadzorni odbor i Upravno vijeće.
   Članak 17.
   Priprema novog nacrta odluke
   1.   Nadzorni odbor u obzir uzima mišljenje Administrativnog odbora i predlaže novi nacrt odluke Upravnom vijeću. Ocjena Nadzornog odbora nije ograničena za ispitivanje osnove na koju se poziva podnositelj zahtjeva, kao što je navedeno u obavijesti o preispitivanju, već u svojem prijedlogu novog nacrta odluke može također uzeti u obzir druga obilježja.
   2.   Novi nacrt odluke Nadzornog odbora kojim se zamjenjuje prvotna odluka s odlukom istovjetnog sadržaja dostavlja se Upravnom vijeću u roku od 10 radnih dana od primitka mišljenja Administrativnog odbora. Novi nacrt odluke Nadzornog odbora kojim se ukida ili zamjenjuje prvotna odluka dostavlja se Upravnom vijeću u roku od 20 radnih dana od primitka mišljenja Administrativnog odbora.
   Članak 18.
   Obavijest
   Tajnik Upravnog vijeća dostavlja strankama mišljenje Administrativnog odbora, novi nacrt odluke koji je dostavio Nadzorni odbor i novu odluku koju je donijelo Upravno vijeće, zajedno s odgovarajućim obrazloženjem.
   POGLAVLJE V.

      IZJAVLJIVANJE PRAVNIH LIJEKOVA SUDU

   Članak 19.
   Izjavljivanje pravnih lijekova Sudu
   Ova odluka ne dovodi u pitanje pravo pokretanja postupka pred Sudom u skladu s Ugovorima.
   POGLAVLJE VI.

      OPĆE ODREDBE

   Članak 20.
   Uvid u spise
   1.   U potpunosti se poštuje pravo na obranu podnositelja zahtjeva. U tu svrhu, a nakon što je podnositelj zahtjeva podnio pisanu obavijest o preispitivanju, podnositelj zahtjeva ima pravo izvršiti uvid u spis ESB-a, uvažavajući opravdani interes za zaštitu poslovne tajne pravnih i fizičkih osoba osim podnositelja zahtjeva.
   2.   Spisi se sastoje od svih dokumenata koje je ESB dobio, izradio ili prikupio za vrijeme nadzornog postupka ESB-a, neovisno o mediju na kojem su pohranjeni.
   3.   Pravo uvida u spis ne odnosi se na povjerljive podatke.
   4.   Za potrebe ovog članka, povjerljivi podaci mogu uključivati interne dokumente ESB-a ili nacionalnog nadležnog tijela i prepisku između ESB-a i nacionalnog nadležnog tijela ili između nacionalnih nadležnih tijela.
   5.   Ništa u ovom članku ne sprječava ESB ili nacionalna nadležna tijela da otkrivaju ili upotrebljavaju informacije potrebne za dokazivanje povrede prava.
   6.   ESB može odrediti da će se uvid u spis dopustiti na jedan ili više sljedećih načina, vodeći računa o tehničkim mogućnostima stranaka: (a) pomoću CD-ROM(ova) ili drugih uređaja za pohranu elektroničkih podataka, uključujući bilo koji uređaj koji može postati dostupan u budućnosti; (b) pomoću preslika dostupnih spisa u papirnatom obliku koji se strankama šalju putem pošte; (c) pozivanjem stranaka da pregledaju dostupne spise u prostorijama ESB-a.
   Članak 21.
   Nalozi o troškovima
   1.   Troškovi preispitivanja obuhvaćaju opravdane troškove nastale u odnosu na preispitivanje.
   2.   Nakon dostave obavijesti o novoj odluci Upravnog vijeća ili nakon što je podnositelj zahtjeva povukao obavijest o preispitivanju, Nadzorni odbor predlaže da dio troškova snosi podnositelj zahtjeva. Podnositelj zahtjeva ovlašten je da podnese prigovore u odnosu na navedeno.
   3.   Podnositelj zahtjeva snosi sve nerazmjerne troškove koje je imao prilikom podnošenja pisanih ili usmenih dokaza kao i troškove pravnog zastupanja.
   4.   Podnositelj zahtjeva ne snosi nikakve troškove u slučajevima kada Upravno vijeće ukine ili izmijeni prvotnu odluku slijedom obavijesti o preispitivanju. Ovo se ne odnosi na bilo kakve nerazmjerne troškove koje je podnositelj zahtjeva imao prilikom podnošenja pisanih ili usmenih dokaza kao i troškove pravnog zastupanja, a koje snosi podnositelj zahtjeva.
   5.   Upravno vijeće donosi odluku o raspodjeli troškova u skladu s postupkom utvrđenim u članku 13.g stavku 2. Poslovnika Europske središnje banke.
   6.   Troškovi se plaćaju u roku od 20 radnih dana ako je naloženo njihovo plaćanje.
   Članak 22.
   Povjerljivost i poslovna tajna
   1.   Za članove Administrativnog odbora i zamjenike vrijedi obveza čuvanja poslovne tajne iz članka 37. Statuta Europskog sustava središnjih banaka i Europske središnje banke, čak i nakon prestanka njihove dužnosti.
   2.   Sastanci Administrativnog odbora povjerljivi su, osim ako Upravno vijeće ovlasti predsjednika ESB-a da objavi njihov ishod.
   3.   Dokumenti sastavljeni od strane Administrativnog odbora smatraju se dokumentima ESB-a te se stoga razvrstavaju i s njima se postupa u skladu s člankom 23. stavkom 3. Poslovnika Europske središnje banke (2).
   Članak 23.
   Dodatna pravila
   1.   Administrativni odbor može donijeti dodatna pravila za uređivanje svojih postupaka i aktivnosti.
   2.   Administrativni odbor može izdavati obrasce i priručnike.
   3.   Obavijest o dodatnim pravilima, obrascima i priručnicima koje je donio Administrativni odbor dostavljaju se Nadzornom odboru i objavljuju na mrežnoj stranici ESB-a.
   Članak 24.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Frankfurtu na Majni 14. travnja 2014.

            Predsjednik ESB-a

         Mario DRAGHI

      (1)  SL L 287, 29.10.2013., str. 63.

      (2)  SL L 80, 18.3.2004., str. 33.


title: 2014/45/EU: Odluka Vijeća od 28. siječnja 2014. o imenovanju danskog člana Europskog gospodarskog i socijalnog odbora

text:
               30.1.2014

               HR

               Službeni list Europske unije

               L 27/58

         ODLUKA VIJEĆA
   od 28. siječnja 2014.
   o imenovanju danskog člana Europskog gospodarskog i socijalnog odbora
   (2014/45/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog danske vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euroatom o imenovanju članova Europskog gospodarskog i socijalnog odbora za razdoblje od 21. rujna 2010. do 20. rujna 2015. (1)

               (2)

               Mjesto u Europskom gospodarskom i socijalnom odboru postalo je slobodno po isteku mandata gđe Sinne CONAN,

         DONIJELO JE OVU ODLUKU:
   Članak 1.
   Ovime se g. Anders LADEFOGED imenuje članom Europskog gospodarskog i socijalnog odbora do kraja tekućeg mandata koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 28. siječnja 2014.

            Za Vijeće

            Predsjednik

         G. STOURNARAS

      (1)  SL L 251, 25.9.2010., str. 8.


title: Odluka Vijeća 2003/659/PUP od 18. lipnja 2003. o izmjeni Odluke 2002/187/PUP kojom se osniva Eurojust s ciljem jačanja borbe protiv teških kaznenih djela

text:
19/Sv. 16               HR                                Službeni list Europske unije                                                    69
32003D0659
L 245/44                                               SLUŽBENI LIST EUROPSKE UNIJE                                               29.9.2003.
                                                      ODLUKA VIJEĆA 2003/659/PUP
                                                             od 18. lipnja 2003.
                 o izmjeni Odluke 2002/187/PUP kojom se osniva Eurojust s ciljem jačanja borbe protiv teških
                                                               kaznenih djela
VIJEĆE EUROPSKE UNIJE,                                                      ODLUČILO JE:
                                                                                Članak 1.
uzimajući u obzir Ugovor o osnivanju Europske unije, a
posebno njegove članke 31. i 34. stavak 2. točku (c),                       Odluka 2002/187/PUP mijenja se kako slijedi:
                                                                            1. Članci 35., 36. i 37. zamjenjuju se sljedećim:
uzimajući u obzir inicijativu Komisije (1),
                                                                               „Članak 35.
uzimajući u obzir mišljenje Europskog parlamenta (2),
                                                                               Sastavljanje proračuna
                                                                               1.     Svake godine Kolegij na temelju nacrta izvršnog direk
                                                                               tora priprema procjenu prihoda i rashoda Eurojusta za slje
uzimajući u obzir mišljenje Revizorskog suda      (3),                         deću financijsku godinu. Ovu procjenu, koja uključuje nacrt
                                                                               plana zapošljavanja, Kolegij proslijeđuje Komisiji najkasnije
                                                                               do 31. ožujka.
budući da:
                                                                               2.     Na temelju procjene, u nacrtu prijedloga općeg prora
                                                                               čuna Europske unije Komisija predlaže visinu godišnje
(1)      Eurojust je tijelo osnovano Ugovorom o Europskoj uniji                subvencije, kao i stalna i privremena radna mjesta, te taj
         koje stvarno prima subvenciju iz općeg proračuna                      prijedlog šalje tijelu nadležnom za proračun u skladu s
         Europske unije. Zbog toga se rashodima Eurojusta                      člankom 272. Ugovora.
         financiranim iz općeg proračuna upravlja u skladu s
         pravilima i postupcima Zajednice koji se odnose na
         opći proračun Europske unije u skladu s člankom 41.                   3.     Tijelo nadležno za proračun odobrava proračunska
         stavkom 4. Ugovora o Europskoj uniji.                                 sredstva za subvenciju Eurojustu i odlučuje o stalnim i
                                                                               privremenim radnim mjestima u okviru Pravilnika o
                                                                               osoblju za dužnosnike i druge službenike Europskih zajed
                                                                               nica.
(2)      Pod tim je uvjetima potrebno uskladiti neke odredbe
         Odluke Vijeća 2002/187/PUP od 28. veljače 2002.
         kojom se osniva Eurojust s ciljem jačanja borbe protiv
                                                                               4.     Kolegij Eurojusta prije početka financijske godine
         teških kaznenih djela (4) s Uredbom Vijeća (EZ, Euratom)
                                                                               usvaja proračun, zajedno s planom zapošljavanja iz članka
         br. 1605/2002 od 25. lipnja 2002. o Financijskoj uredbi
                                                                               34. stavka 1. treće rečenice, na temelju godišnje subvencije i
         koja se primjenjuje na opći proračun Europskih zajednica
                                                                               radnih mjesta koje je odobrilo tijelo nadležno za proračun u
         (dalje u tekstu „Opća financijska uredba”) (5).
                                                                               skladu sa stavkom 3. ovog članka, prilagođavajući ga
                                                                               različitim doprinosima koji se dodjeljuju Eurojustu i sred
                                                                               stvima iz drugih izvora.
(3)      Odluku Vijeća 2002/187/PUP stoga treba izmijeniti,
(1) SL C 331 E, 31.12.2002., str. 67.                                          Članak 36.
(2) Mišljenje doneseno 27. ožujka 2003. (još nije objavljeno u Služ
    benom listu).                                                              Provedba proračuna i razrješnica
(3) SL C 285, 21.11.2002., str. 4.
(4) SL L 63, 6.3.2002., str. 1.                                                1.     Izvršni direktor, kao službenik za ovjeravanje, provodi
(5) SL L 248, 16.9.2002., str. 1. s ispravkom u SL L 25, 30.1.2003.,           proračun Eurojusta. On o provedbi proračuna izvještava
    str. 43.                                                                   Kolegij.
 ---pagebreak--- 70                    HR                                Službeni list Europske unije                                              19/Sv. 16
   2.     Računovodstveni službenik Eurojusta najkasnije do 1.               10.     Temeljem preporuke Vijeća koje odlučuje kvalifici
   ožujka svake financijske godine izvještava računovodstvenog               ranom većinom, Europski parlament daje razrješnicu
   službenika Komisije o privremenim računima, zajedno s                     izvršnom direktoru do 30. travnja godine N + 2 obzirom
   izvještajem o proračunskom i financijskom poslovanju                      na provođenje proračuna za godinu N.
   tekuće financijske godine. Računovodstveni službenik Komi
   sije objedinjuje privremene račune institucija i decentralizi
   ranih tijela u skladu s člankom 128. Opće financijske uredbe.             Članak 37.
                                                                             Financijska uredba koja se primjenjuje na proračun
   3.     Računovodstveni službenik Komisije najkasnije do 31.
   ožujka svake financijske godine prosljeđuje privremene                    1.    Nakon savjetovanja s Komisijom, Kolegij jednoglasno
   račune Eurojusta Revizorskom sudu zajedno s izvještajem                   usvaja financijska pravila koja se primjenjuju na proračun
   o proračunskom i financijskom poslovanju za tu financijsku                Eurojusta. Ona ne smiju odstupati od Uredbe Komisije (EZ,
   godinu. Izvještaj o proračunskom i financijskom poslovanju                Euratom) br. 2343/2002 od 19. studenoga 2002. o okvirnoj
   za financijsku godinu također se dostavlja Europskome parla              Financijskoj uredbi za tijela iz članka 185. Uredbe Vijeća (EZ,
   mentu i Vijeću.                                                           Euratom) br. 1605/2002 o Financijskoj uredbi koja se
                                                                             primjenjuje za opći proračun Europskih zajednica (*), osim
                                                                             ako se to posebno ne traži radi rada Eurojusta i to uz pred
   4.     Po primitku očitovanja Revizorskog suda o privre                  hodnu suglasnost Komisije.
   menim računima Eurojusta u skladu s člankom 129. Opće
   financijske uredbe, izvršni direktor na vlastitu odgovornost              ___________
   sastavlja završne račune Eurojusta i šalje ih Eurojustovom                (*) SL L 357, 21.12.2002., str. 72. s ispravkom u SL L 2,
   kolegiju na mišljenje.                                                        7.1.2003., str. 39.”
   5.     Kolegij Eurojusta daje mišljenje o završnom računu
   Eurojusta.                                                             2. Članak 38. stavak 1. zamjenjuje se sljedećim:
   6.     Izvršni direktor najkasnije do 1. srpnja nakon svake
   financijske godine šalje završni račun Europskom parla                   „1.    Službenik za ovjeravanje odgovoran je za uvođenje
   mentu, Vijeću, Komisiji i Revizorskom sudu, zajedno s                     unutarnjih nadzornih sustava i postupaka za provedbu
   mišljenjem Kolegija Eurojusta.                                            njegovih zadataka.”
   7.     Završni račun se objavljuje.
                                                                                Članak 2.
                                                                          Ova Odluka stupa na snagu prvog dana u mjesecu nakon
   8.     Izvršni direktor šalje Revizorskom sudu odgovor na
                                                                          njezine objave u Službenom listu Europske unije.
   njegove primjedbe najkasnije do 30. rujna. Isti taj odgovor
   šalje i Kolegiju Eurojusta.
                                                                          Sastavljeno u Luxembourgu 18. lipnja 2003.
   9.     Upravni direktor, na temelju ovlasti Kolegija Eurojusta i
   njegovog predsjednika, podnosi Europskom parlamentu na
   njegov zahtjev sve podatke tražene radi nesmetane primjene                                                     Za Vijeće
   postupka prihvaćanja izvješća o utrošku proračuna za
   dotičnu financijsku godinu, kao što je određeno u članku                                                       Predsjednik
   146. stavku 3. Opće financijske uredbe.                                                                         G. DRYS


title: Odluka Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike

text:
               24.12.2013

               HR

               Službeni list Europske unije

               L 352/51

         ODLUKA VIJEĆA 2013/798/ZVSP
   od 23. prosinca 2013.
   o mjerama ograničavanja protiv Srednjoafričke Republike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 16. prosinca 2013. izrazilo svoju duboku zabrinutost u pogledu situacije u Srednjoafričkoj Republici (SAR).

               (2)

               Dana 5. prosinca 2013. Vijeće sigurnosti Ujedinjenih naroda donijelo je Rezoluciju 2127 (2013) kojom se uvodi embargo na oružje protiv Srednjoafričke Republike (SAR).

               (3)

               Za provedbu određenih mjera potrebno je daljnje djelovanje Unije.

         DONIJELO JE OVU ODLUKU:
   Članak 1.
   1.   Zabranjena je prodaja, isporuka, prijenos ili izvoz oružja i srodnog materijala svih vrsta, uključujući oružje i streljivo, vojna vozila i opremu, opremu za paravojna djelovanja i pripadajuće rezervne dijelove u Srednjoafričku Republiku („SAR”) od strane državljana država članica ili s državnog područja država članica ili uz upotrebu plovila ili zrakoplova pod njihovom zastavom, neovisno o tome potječe li navedeno s njihova državnog područja ili ne.
   2.   Zabranjeno je:

               (a)

               pružanje izravne ili neizravne tehničke pomoći, posredničkih usluga i drugih usluga, uključujući osiguranje naoružanog plaćeničkog osoblja, povezanih s vojnim aktivnostima te nabavom, proizvodnjom, održavanjem i upotrebom oružja i srodnih materijala svih vrsta, uključujući oružje i streljivo, vojna vozila i opremu, opremu za paravojna djelovanja i pripadajuće rezervne dijelove bilo kojoj fizičkoj ili pravnoj osobi, subjektu ili tijelu u SAR-u ili za upotrebu u SAR-u;

               (b)

               izravno ili neizravno financiranje ili pružanje financijske pomoći u vezi s vojnim aktivnostima, uključujući posebno bespovratna sredstva, zajmove i osiguranje izvoznih kredita, kao i osiguranje te reosiguranje, za bilo kakvu prodaju, isporuku, prijenos ili izvoz oružja i srodnih materijala ili za pružanje s tim povezane tehničke pomoći, posredničkih usluga i drugih usluga bilo kojoj osobi, subjektu ili tijelu u SAR-u ili za upotrebu u SAR-u;

               (c)

               svjesno i namjerno sudjelovanje u aktivnostima čiji je cilj ili posljedica zaobilaženje zabrana iz točaka (a) ili (b).

         Članak 2.
   1.   Članak 1. ne primjenjuje se na:

               (a)

               prodaju, isporuku, prijenos ili izvoz oružja i srodnog materijala namijenjenog isključivo za potporu Misiji za jačanje mira u središnjoj Africi (MICOPAX), Misiji međunarodne potpore u SAR-u koju predvodi Afrika (MISCA), Uredu za potporu izgradnje mira Ujedinjenih naroda u Srednjoafričkoj republici (BINUCA) i njezinoj jedinici za zaštitu, regionalnoj jedinici za posebne namjene Afričke unije (AU-RTF) i francuskim snagama raspoređenima u SAR-u te za njihovo korištenje;

               (b)

               prodaju, isporuku, prijenos ili izvoz zaštitne odjeće, uključujući neprobojne prsluke i vojne kacige, koje isključivo za svoju osobnu upotrebu u SAR-u privremeno izvozi osoblje UN-a, osoblje Unije ili njezinih država članica, predstavnici medija i djelatnici na humanitarnim i razvojnim poslovima te povezano osoblje;

               (c)

               prodaju, isporuku, prijenos ili izvoz malog oružja i srodnog materijala namijenjenog isključivo za upotrebu u međunarodnim patrolama koje osiguravaju zaštitu na trodržavnom zaštićenom području rijeke Sangha radi sprečavanja krivolova, krijumčarenja slonovače i oružja te drugih aktivnosti koje su u suprotnosti s nacionalnim zakonima SAR-a ili međunarodnim pravnim obvezama SAR-a;

         2.   Članak 1. ne primjenjuje se na:

               (a)

               prodaju, isporuku, prijenos ili izvoz nesmrtonosne vojne opreme namijenjene isključivo za upotrebu u humanitarne svrhe ili pružanje zaštite te na povezanu tehničku pomoć;

               (b)

               prodaju, isporuku, prijenos ili izvoz oružja ili druge smrtonosne opreme snagama sigurnosti SAR-a, namijenjenih isključivo za potporu postupku reforme sigurnosnog sektora SAR-a (SSR) ili za korištenje u tom postupku;

               (c)

               prodaju, isporuku, prijenos ili izvoz oružja i srodnog materijala te povezanu tehničku ili financijsku pomoć, uključujući osoblje;

         kako je unaprijed odobrio Odbor osnovan na temelju stavka 57. Rezolucije VSUN-a 2127 (2013);
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 23. prosinca 2013.

            Za Vijeće

            Predsjednik

         L. LINKEVIČIUS


title: Odluka Vijeća 2011/172/ZVSP od 21. ožujka 2011. o mjerama ograničavanja protiv određenih osoba, subjekata i tijela s obzirom na stanje u Egiptu

text:
               18/Sv. 8

               HR

               Službeni list Europske unije

               260

         32011D0172

               L 076/63

               SLUŽBENI LIST EUROPSKE UNIJE

         ODLUKA VIJEĆA 2011/172/ZVSP
   od 21. ožujka 2011.
   o mjerama ograničavanja protiv određenih osoba, subjekata i tijela s obzirom na stanje u Egiptu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Europska je unija 21. veljače 2011. izrazila svoju spremnost da podrži miran i sređen prijelaz na civilnu i demokratsku vladu u Egiptu utemeljenu na vladavini prava, uz puno poštivanje ljudskih prava i temeljnih sloboda te da podupre napore za razvoj gospodarstva koji potiče socijalnu koheziju i promiče rast.

               (2)

               U vezi s tim, potrebno je uvesti mjere ograničavanja protiv osoba za koje je utvrđeno da su odgovorne za nezakonito prisvajanje državnih sredstava Egipta i koje su na taj način lišile stanovnike te zemlje prednosti održivog razvoja njihova gospodarstva i društva te dovele u pitanje razvoj demokracije u toj zemlji.

               (3)

               Potrebno je dodatno djelovanje Unije kako bi se provele određene mjere,

         DONIJELO JE OVU ODLUKU:
   Članak 1.
   1.   Zamrzavaju se sva sredstva i gospodarski resursi koji pripadaju, koji su u vlasništvu, s kojima raspolažu ili koja nadziru osobe za koje je utvrđeno da su odgovorne za nezakonito prisvajanje državnih sredstava Egipta i s njima povezane fizičke ili pravne osobe, subjekti ili tijela kako je navedeno u Prilogu.
   2.   Zabranjeno je neposredno ili posredno davanje bilo kakvih sredstava ili gospodarskih izvora na raspolaganje ili u korist fizičkim ili pravnim osobama, subjektima ili tijelima navedenim u Prilogu.
   3.   Nadležno tijelo države članice može pod određenim uvjetima odobriti oslobađanje određenih zamrznutih sredstava ili gospodarskih izvora ili raspolaganje s njima ako utvrde da su ta sredstva ili gospodarski izvori:

               (a)

               potrebni za osnovne potrebe fizičkih osoba navedenih u Prilogu i uzdržavanih članova njihovih obitelji, uključujući plaćanja za prehrambene proizvode, stanarinu ili hipoteku, lijekove, liječenje, poreze, premije osiguranja i naknade za javne komunalije;

               (b)

               namijenjeni isključivo plaćanju opravdanih profesionalnih honorara i povrata za izdatke povezane s pružanjem pravnih usluga;

               (c)

               namijenjeni isključivo plaćanju pristojba ili naknada za usluge te troškova čuvanja ili upravljanja zamrznutim sredstvima ili gospodarskim resursima; ili

               (d)

               potrebni za izvanredne izdatke, pod uvjetom da nadležno tijelo službeno obavijesti nadležna tijela drugih država članica i Komisiju o razlozima zbog kojih smatra da odobrenje treba dati, najmanje dva tjedna prije izdavanja odobrenja.

         Država članica obavješćuje druge države članice i Komisiju o svakom izdanom odobrenju u skladu s ovim stavkom.
   4.   Odstupajući od stavka 1. nadležno tijelo države članice može odobriti oslobađanje određenih sredstava ili gospodarskih izvora ako su ispunjeni sljedeći uvjeti:

               (a)

               predmetna sredstva ili gospodarski izvori predmet su sudskog, administrativnog ili arbitražnog založnog prava koje je nastalo prije datuma kad je fizička ili pravna osoba, subjekt ili tijelo iz stavka 1. uvršteno u Prilog, ili sudske, administrativne ili arbitražne odluke koja je izrečena prije tog datuma;

               (b)

               predmetna sredstva ili gospodarski izvori koristit će se isključivo za ispunjenje potraživanja osiguranih tim založnim pravom ili potraživanja koja su priznata kao izvršna na temelju takve presude, a u granicama utvrđenim važećim zakonima i propisima kojima se uređuju prava vjerovnika;

               (c)

               založno pravo ili presuda nisu u korist osobe, subjekta ili tijela iz Priloga;

               (d)

               priznavanje založnog prava ili presude nije u suprotnosti s javnim poretkom predmetne države članice.

         Predmetna država članica obavješćuje druge države članice i Komisiju o svakom izdanom odobrenju u skladu s ovim stavkom.
   5.   Stavak 1. ne sprečava uvrštenu fizičku ili pravnu osobu, subjekt ili tijelo da plati dospjela plaćanja prema ugovoru koji je sklopljen prije datuma na koji je osoba, subjekt ili tijelo uvršteno u Prilog, pod uvjetom da je predmetna država članica odlučila da isplate ne prima osoba, subjekt ili tijelo iz stavka 1. neposredno ili posredno.
   6.   Stavak 2. ne primjenjuje se na priljev na zamrznute račune iz naslova:

               (a)

               kamata ili drugih prihoda na tim računima; ili

               (b)

               plaćanja dospjelih prema ugovorima i sporazumima koji su sklopljeni ili obvezama koje su nastale prije datuma kad su za te račune počele važiti mjere predviđene stavcima 1. i 2.,

         pod uvjetom da svaka takva kamata, drugi prihodi ili plaćanja i dalje podliježu odredbama iz stavka 1.
   Članak 2.
   1.   Vijeće na prijedlog države članice ili visokog predstavnika Unije za vanjske poslove i sigurnosnu politiku odlučuje o popisu u Prilogu te o njegovim izmjenama.
   2.   Vijeće o svojoj odluci iz stavka 1. i o njezinoj utemeljenosti obavješćuje predmetnu fizičku ili pravnu osobu, subjekt ili tijelo, neposredno, ako je adresa poznata ili putem objave službene obavijesti, i na taj način daje osobi, subjektu ili tijelu mogućnost da se očituje.
   3.   Kad se podnese očitovanje ili predoče novi važni dokazi, Vijeće preispituje svoju odluku iz stavka 1. i o tome obavješćuje predmetnu osobu, subjekt ili tijelo.
   Članak 3.
   1.   U Prilogu su navedeni razlozi za uvrštenje fizičkih ili pravnih osoba, subjekata i tijela iz članka 1. stavka 1.
   2.   Prilog uključuje i informacije, kad su dostupne, koje su potrebne za utvrđivanje identiteta predmetnih fizičkih ili pravnih osoba, subjekata ili tijela. Kad je riječ o fizičkim osobama te informacije mogu uključivati imena, uključujući i druga imena pod kojim je osoba poznata, datum i mjesto rođenja, državljanstvo, broj putovnice i osobne iskaznice, spol, adresu ako je poznata te funkciju ili profesiju. Kad je riječ o pravnim osobama, subjektima i tijelima te informacije mogu uključivati imena, mjesto i datum registracije, broj registracije i sjedište poslovanja.
   Članak 4.
   Kako bi utjecaj navedenih mjera iz članka 1. stavaka 1. i 2. bio što učinkovitiji, Unija potiče treće države da donesu mjere ograničavanja sličnim mjerama iz ove Odluke.
   Članak 5.
   Ova Odluka stupa na snagu na dan donošenja.
   Ova se Odluka primjenjuje do 22. ožujka 2012.
   Ova se Odluka redovito preispituje. Važenje ove Odluke produljuje se ili izmjenjuje na odgovarajući način ako Vijeće smatra da njezini ciljevi nisu ispunjeni.

      Sastavljeno u Bruxellesu 21. ožujka 2011.

            Za Vijeće

            Predsjednica

         C. ASHTON

      PRILOG

         Popis fizičkih i pravnih osoba, subjekata i tijela iz članka 1.

                  Ime
                  (i mogući nadimci)

                  Podaci za utvrđivanje identiteta

                  Razlozi uvrštenja na popis

                  1.

                  Mohamed Hosni Elsayed Mubarak

                  Bivši predsjednik Arapske Republike Egipat
                  Datum rođenja 04.05.1928.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  2.

                  Suzanne Saleh Thabet

                  Supruga Mohameda Hosnija Elsayeda Mubaraka, bivšeg predsjednika Arapske Republike Egipat
                  Datum rođenja: 28.02.1941.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  3.

                  Alaa Mohamed Hosni Elsayed Mubarak

                  Sin Mohameda Hosnija Elsayeda Mubaraka, bivšega predsjednika Arapske Republike Egipat
                  Datum rođenja: 26.11.1960.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  4.

                  Heidy Mahmoud Magdy Hussein Rasekh

                  Supruga Alaaja Mohameda Hosnija Elsayeda Mubaraka, sina bivšeg predsjednika Arapske Republike Egipat
                  Datum rođenja: 05.10.1971.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  5.

                  Gamal Mohamed Hosni Elsayed Mubarak

                  Sin Mohameda Hosnija Elsayeda Mubaraka, bivšeg predsjednika Arapske Republike Egipat
                  Datum rođenja: 28.12.1963.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  6.

                  Khadiga Mahmoud El Gammal

                  Supruga Gamala Mohameda Hosnija Elsayeda Mubaraka, sina bivšeg predsjednika Arapske Republike Egipat
                  Datum rođenja: 13.10.1982.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  7.

                  Ahmed Abdelaziz Ezz |

                  Bivši člana parlamenta
                  Datum rođenja: 12.01.1959.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  8.

                  Abla Mohamed Fawzi Ali Ahmed

                  Supruga Ahmeda Abdelaziza Ezza
                  Datum rođenja: 31.01.1963.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  9.

                  Khadiga Ahmed Ahmed Kamel Yassin

                  Supruga Ahmeda Abdelaziza Ezza
                  Datum rođenja: 25.05.1959.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  10.

                  Shahinaz Abdel Aziz Abdel Wahab Al Naggar

                  Supruga Ahmeda Abdelaziza Ezza
                  Datum rođenja: 09.10.1969.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  11.

                  Ahmed Alaeldin Amin Abdelmaksoud Elmaghraby

                  Bivši ministar za stambena pitanja, komunalni i urbani razvoj
                  Datum rođenja: 16.05.1945.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  12.

                  Naglaa Abdallah El Gazaerly

                  Supruga Ahmeda Alaeldina Amina Abdelmaksoud Elmaghrabyja
                  Datum rođenja: 03.06.1956.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  13.

                  Rachid Mohamed Rachid Hussein

                  Bivši ministar trgovine i industrije
                  Datum rođenja: 09.02.1955.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  14.

                  Hania Mahmoud Abdel Rahman Fahmy

                  Supruga Rachida Mohameda Rachida Husseina
                  Datum rođenja: 05.07.1959.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  15.

                  Mohamed Zohir Mohamed Wahed Garrana

                  Bivši ministar turizma
                  Datum rođenja: 20.02.1959.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  16.

                  Jaylane Shawkat Hosni Galal Eldin

                  Supruga Mohameda Zohira Mohameda Wahed Garrana
                  Datum rođenja: 08.01.1960.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  17.

                  Amir Mohamed Zohir Mohamed Wahed Garrana

                  Sin Mohameda Zohira Mohameda Wahed Garrana
                  Datum rođenja: 21.09.1990.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  18.

                  Habib Ibrahim Habib Eladli

                  Bivši ministar unutarnjih poslova
                  Datum rođenja: 01.03.1938.
                  Muškarac

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.

                  19.

                  Elham Sayed Salem Sharshar

                  Supruga Habiba Ibrahima Eladlija
                  Datum rođenja: 23.01.1963.
                  Žena

                  Osoba protiv koje su egipatska tijela na temelju Konvencije Ujedinjenih naroda protiv korupcije pokrenula sudski postupak za nezakonito prisvajanje državnih sredstava.


title: Odluka Vijeća 2014/384/ZVSP od 23. lipnja 2014. o izmjeni Odluke 2011/426/ZVSP o imenovanju posebnog predstavnika Europske unije u Bosni i Hercegovini

text:
               24.6.2014

               HR

               Službeni list Europske unije

               L 183/65

         ODLUKA VIJEĆA 2014/384/ZVSP
   od 23. lipnja 2014.
   o izmjeni Odluke 2011/426/ZVSP o imenovanju posebnog predstavnika Europske unije u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. srpnja 2011. donijelo Odluku 2011/426/ZVSP (1) o imenovanju g. Petera SØRENSENA posebnim predstavnikom Europske unije (PPEU) u Bosni i Hercegovini. Mandat PPEU-a istječe 30. lipnja 2015.

               (2)

               Odlukom 2011/426/ZVSP, kako je zadnje izmijenjena Odlukom 2013/351/ZVSP (2), PPEU-u su osigurani financijski referentni iznosi koji pokrivaju razdoblje od 1. rujna 2011. do 30. lipnja 2014. Trebalo bi utvrditi novi financijski referentni iznos za razdoblje od 1. srpnja 2014. do 30. lipnja 2015.

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora.

               (4)

               Odluku 2011/426/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2011/426/ZVSP mijenja se kako slijedi:

               (1)

               U članku 5. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2014. do 30. lipnja 2015. iznosi 5 250 000 EUR.”.

               (2)

               U članku 13. dodaje se sljedeći podstavak:
               „Završno sveobuhvatno izvješće o provedbi mandata podnosi se prije ožujka 2015.”.

         Članak 2.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. srpnja 2014.

      Sastavljeno u Luxembourgu 23. lipnja 2014.

            Za Vijeće

            Predsjednica

         C. ASHTON

      (1)  SL L 188, 19.7.2011., str. 30.

      (2)  SL L 185, 4.7.2013., str. 7.


title: 2013/139/EU: Odluka Vijeća od 18. ožujka 2013. o utvrđivanju stajališta koje u ime Europske unije treba zauzeti u Međunarodnom vijeću za šećer u vezi s produljenjem Međunarodnog sporazuma o šećeru iz 1992.

text:
               11/Sv. 117

               HR

               Službeni list Europske unije

               222

         32013D0139

               L 077/2

               SLUŽBENI LIST EUROPSKE UNIJE

         ODLUKA VIJEĆA
   od 18. ožujka 2013.
   o utvrđivanju stajališta koje u ime Europske unije treba zauzeti u Međunarodnom vijeću za šećer u vezi s produljenjem Međunarodnog sporazuma o šećeru iz 1992.
   (2013/139/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   Međunarodni sporazum o šećeru iz 1992. sklopljen je Odlukom Vijeća 92/580/EEZ (1) i stupio je na snagu 1. siječnja 1993. na razdoblje od tri godine do 31. prosinca 1995. Od tada se redovito produljuje za daljnja razdoblja od dvije godine. Zadnji put je produljen odlukom Međunarodnog vijeća za šećer u lipnju 2011. i ostaje na snazi do 31. prosinca 2013. Daljnje produljenje je u interesu Unije. Trebalo bi stoga ovlastiti Komisiju, koja predstavlja Uniju u Međunarodnom vijeću za šećer, da glasuje za takvo produljenje,
   DONIJELO JE OVU ODLUKU:
   Članak 1.
   Stajalište koje u ime Unije treba zauzeti u Međunarodnom vijeću za šećer je glasovati za produljenje Međunarodnog sporazuma o šećeru iz 1992. za daljnje razdoblje od dvije godine.
   Komisija se ovlašćuje da to stajalište izrazi u Međunarodnom vijeću za šećer.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 18. ožujka 2013.

            Za Vijeće

            Predsjednik

         S. COVENEY

      (1)  SL L 379, 23.12.1992., str. 15.


title: 2012/338/EU: Odluka Vijeća od 23. travnja 2012. o potpisivanju, u ime Unije, Sporazuma u obliku razmjene pisama između Europske unije, s jedne strane, i Države Izraela, s druge strane, i o izmjeni priloga protokolima 1. i 2. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela s druge strane

text:
               11/Sv. 118

               HR

               Službeni list Europske unije

               230

         32012D0338

               L 166/1

               SLUŽBENI LIST EUROPSKE UNIJE

         ODLUKA VIJEĆA
   od 23. travnja 2012.
   o potpisivanju, u ime Unije, Sporazuma u obliku razmjene pisama između Europske unije, s jedne strane, i Države Izraela, s druge strane, i o izmjeni priloga protokolima 1. i 2. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela s druge strane
   (2012/338/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               1.

               Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela s druge strane (1), (dalje u tekstu „Euro-mediteranski sporazum”) potpisan je 20. studenoga 1995.

               2.

               Vijeće je 14. studenoga 2005. ovlastilo Komisiju da pregovara s određenim mediteranskim državama s ciljem postizanja veće liberalizacije trgovine poljoprivrednim proizvodima, prerađenim poljoprivrednim proizvodima, te ribom i proizvodima ribarstva. Pregovori s Izraelom uspješno su završeni 18. srpnja 2008. Rezultati takvih pregovora sadržani su u Sporazuma u obliku razmjene pisama između Europske zajednice i Države Izraela, o uzajamnim mjerama liberalizacije poljoprivrednih proizvoda, prerađenih poljoprivrednih proizvoda, ribe i proizvoda ribarstva, o zamjeni protokola 1. i 2. i njihovih priloga i o izmjeni Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela s druge strane (2) (dalje u tekstu „Sporazum iz 2010.”), koji je stupio na snagu 1. siječnja 2010.

               3.

               Nakon stupanja na snagu Sporazuma iz 2010., Europska komisija i Izrael održali su niz tehničkih sastanaka u vezi s njegovom provedbom. Ti su sastanci pokazali da su bile potrebne neke tehničke prilagodbe Euro-mediteranskog sporazuma kako bi ga se uskladilo s obvezama iz prethodnih Sporazuma između Europskih zajednica i Države Izraela, koji su stupili na snagu 2000. i 2006. Komisija i Izrael su, 19. rujna 2011., zaključili pregovore o potrebnim tehničkim prilagodbama koje su sadržane u novom Sporazumu u obliku razmjene pisama između Europske unije, s jedne strane, i Države Izraela, s druge strane, o izmjeni priloga protokolima 1. i 2. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela s druge strane (dalje u tekstu „Sporazum”).

               4.

               Sporazum je potrebno potpisati u ime Unije, podložno njegovom kasnijem sklapanju,

         DONIJELO JE OVU ODLUKU:
   Članak 1.
   Potpisivanje Sporazuma u obliku razmjene pisama između Europske unije, s jedne strane, i Države Izraela, s druge strane, o izmjeni priloga protokolima 1. i 2. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela s druge strane, ovime se u ime Unije odobrava, podložno sklapanju navedenog Sporazuma (3).
   Članak 2.
   Ovime se ovlašćuje Predsjednik Vijeća da odredi osobu(-e) ovlaštenu(-e) za potpisivanje Sporazuma u ime Unije, podložno njegovom sklapanju.
   Članak 3.
   Ova Odluka stupa na snagu na dan njezinog donošenja.

      Sastavljeno u Luxembourgu 23. travnja 2012.

            Za Vijeće

            Predsjednica

         C. ASHTON

      (1)  SL L 147, 21.6.2000., str. 3.

      (2)  SL L 313, 28.11.2009., str. 83.

      (3)  Tekst Sporazuma se objavljuje zajedno s Odlukom o njegovom sklapanju.


title: Odluka Političkog i sigurnosnog odbora (ZVSP) 2016/1194 od 12. srpnja 2016. o produljenju mandata voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2016)

text:
               22.7.2016

               HR

               Službeni list Europske unije

               L 197/3

         ODLUKA POLITIČKOG I SIGURNOSNOG ODBORA (ZVSP) 2016/1194
   od 12. srpnja 2016.
   o produljenju mandata voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2005/889/ZVSP od 25. studenoga 2005. o uspostavi Misije pomoći Europske unije za granični prijelaz Rafah (EU BAM Rafah) (1), a posebno njezin članak 10. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Na temelju članka 10. stavka 1. Zajedničke akcije 2005/889/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja Misije pomoći Europske unije za granični prijelaz Rafah (EU BAM Rafah), uključujući odluku o imenovanju voditelja misije.

               (2)

               PSO je 7. srpnja 2015. donio Odluku EU BAM Rafah/1/2015 (2) kojom je gđa Natalina CEA imenovana voditeljicom misije EU BAM Rafah od 1. srpnja 2015. do 30. lipnja 2016.

               (3)

               Vijeće je 7. srpnja 2016. donijelo Odluku (ZVSP) 2016/1107 (3) kojom se mandat misije EU BAM Rafah produljuje od 1. srpnja 2016. do 30. lipnja 2017.

               (4)

               Visoki predstavnik Unije za vanjske poslove i sigurnosnu politiku predložio je produljenje mandata gđe Nataline CEA kao voditeljice misije EUBAM Rafah od 1. srpnja 2016. do 30. lipnja 2017.,

         DONIO JE OVU ODLUKU:
   Članak 1.
   Mandat gđe Nataline CEA kao voditeljice misije EU BAM Rafah produljuje se od 1. srpnja 2016. do 30. lipnja 2017.
   Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2016.

      Sastavljeno u Bruxellesu 12. srpnja 2016.

            Za Politički i sigurnosni odbor

            Predsjednik

         W. STEVENS

      (1)  SL L 327, 14.12.2005., str. 28.

      (2)  Odluka Političkog i sigurnosnog odbora (ZVSP) 2015/1128 od 7. srpnja 2015. o imenovanju voditelja Misije pomoći Europske unije za granični prijelaz Rafah (EU BAM Rafah) (EU BAM Rafah/1/2015) (SL L 184, 11.7.2015., str. 16.).

      (3)  Odluka Vijeća (ZVSP) 2016/1107 od 7. srpnja 2016. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 183, 8.7.2016., str. 64.).


title: Odluka (EU) 2017/1692 Europskog parlamenta od 27. travnja 2017. o zaključenju poslovnih knjiga Agencije Europske unije za mrežnu i informacijsku sigurnost za financijsku godinu 2015.

text:
               29.9.2017

               HR

               Službeni list Europske unije

               L 252/271

         ODLUKA (EU) 2017/1692 EUROPSKOG PARLAMENTA
   od 27. travnja 2017.
   o zaključenju poslovnih knjiga Agencije Europske unije za mrežnu i informacijsku sigurnost za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Agencija Europske unije za mrežnu i informacijsku sigurnost za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencija Europske unije za mrežnu i informacijsku sigurnost za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0062/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 526/2013 Europskog parlamenta i Vijeća od 21. svibnja 2013. o Agenciji Europske unije za mrežnu i informacijsku sigurnost (ENISA) i o stavljanju izvan snage Uredbe (EZ) br. 460/2004 (4), a posebno njezin članak 21.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0115/2017),

               1.

               odobrava zaključenje poslovnih knjiga Agencije Europske unije za mrežnu i informacijsku sigurnost za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Agencije Europske unije za mrežnu i informacijsku sigurnost, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 138.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 165, 18.6.2013., str. 41.

      (5)  SL L 328, 7.12.2013., str. 42.